سوُ بیزی آپاراراق، قاباغیمیزدا یاخشی بیر یئر گؤروب دوُرماق ایستهدیک. گؤتوردوگوموز آغاج قولونو، آغاجلارین بیرینه ایلیشدیریب دایاندیق. قاباقدا سوُ چوخ توولو آخیردی. داها قاباغا گئتمَگیمیز مصلحت دئییل ایدی.
بیردن ساغ الدن آدام سسی گلدی. بیری بیزدن کؤمک ایستهییردی. آنجاق آغاج قولو سینمیش ایدی، سوُیون دا خطرلی یئرینه یاخین ایدیق؛ سس صاحابینی بوُ تایا گئچیرده بیلمهز ایدیک...
بیردن بیر ماشین سوُیا سالدی. دئمه طرف بیزی تورا سالماق ایستهییردی. من ماشینی گؤرورکن توواراق قاچدیم. اطراف باغ باغچا ایدی. بیتکیلرین(گیاهلارین) آراسیندا اوزاندیم یئره. اکینچیلر ایشلهمکده ایدیلر. بیر آزدان سونرا آتام ایلهن دالیسیجا او طرف، قاچا-قاچا سورعت ایلهن منیم یاخینلیغیمدان گئچدیلر.
آیاغا قالخیب طرفی سسلهدیم. منه ساری دؤندو. اوّلده بیر آز قاچدیم. سونرا ذِهنیمه بیر فیکیر چاتدی. طرف چوخ سورعتلی قاچیردی. اونا ساری دؤنوب، بیر آز توو آلیب یوموراق ایلهن بیلهسینی یاخدیم یئره! یوموراغین اثریندن انگی دلیندی! باشی اوسته گئدیب بیر دنه ده تپیک آتدیم بیلهسینه کی داها یئریندن قالخانمایا!
دئمه جِیمیز باند ایمیشدیق خبریمیز یوخ ایدی! ائله تزه طرفی ازمیشدیم کی عظمتلی بیر جِت گلیب یولون اطرافینا بامب سالدی. بامبلارین اثریندن گؤیه قووزانیب بیر آز قاباقدا، حِرفهای شکیلده یئره یئندیم!
اؤزومه کی چوخ یاپیشمیش ایدی. آتام بیر آز قاباقدا دؤنگهده ایدی. یانینا گئدیب جِیمز باند فیلیمینی تعریفلهدیم! سانکی فیلیمیه باخیرمیشدیق!
بؤلوملر: ساواش یوخوسو،
azb_Arab azb_Arab azb_Arab azb_Arab azb_Arab azb_Arab azb_Arab